
יחידת הספקה - הוראת עבודה

דף מספר  1                                  תאריך פרסום                            מספר הוראה
מתוך        3                                     27.10.2010                                       
שם ההוראה: נוהל מכירת טובין 
1. כללי:   
התנאים הכלליים המפורשים להלן, הם יסוד ראשון והכרחי לעצם ההשתתפות במכירה. 

2. בדיקה מוקדמת: 
לפני הגשת הצעתו לאוניברסיטה, רשאי הקונה לבדוק את הטובין במועד ובמקום הנקובים בהודעת המכירה. 

3. מצב הטובין: 
הטובין המוצעים למכירה, נמכרים כמו שהם, במצב בו הם נמצאים, הקונה מוותר מראש על טענה אחרת בגלל מצב הטובין. 
4. נזיקין לגוף: 
האחריות לאובדן, לנזק, להפסד, לתאונה או לכל אי נוחיות שהיא העלולים להיגרם בנפש או ברכוש לקונה או לכל אדם אחר בהקשר לטובין, או מכל סיבה הכרוכה בטיפול או בשימוש בהן במישרין או בעקיפין היא על הקונה בלבד ולא על האוניברסיטה. 

5. קבלת ההצעה וביטולה: 
האוניברסיטה אינה מתחייבת לקבל את ההצעה הגבוהה ביותר או כל חלק ממנה או כל הצעה אחרת. כן רשאית האוניברסיטה לאשר מכירת חלק אחד או מספר חלקים של הטובין המפורטים בהצעה. 

הקונה אינו רשאי לבטל את הצעתו או לשנותה לאחר המועד האחרון להגשת ההצעות.  

6. ערבות לקיום: 
כבטחון לקיום הצעתו על כל פרטיה ותנאיה, יצרף הקונה להצעתו המחאה בסכום השווה ל-10% (עשרה אחוזים) מסך המחירים המוצעים על ידו. אושרה ההצעה בחלקה בלבד, רשאי הקונה להחליף את ההמחאה האמורה בהמחאה אחרת שתעמוד באותו יחס למחיר המוקטן. ההמחאה תוחזר לקונה לאחר שהטובין יתקבלו על ידו ולאחר שישלם לאוניברסיטה את מחירם המלא. 

תוספת לסעיף 6 

ערבות לקיום- מוסדות להשכלה גבוהה – במקרה שהמוסד המציע לא מגיש  המחאת ביטחון.

מוסד להשכלה גבוהה אשר לא יגיש המחאה בסכום של 10% (עשרה אחוז) מסך המחירים המוצעים על ידו יצרף להצעתו בטוחה אופציונאלית בצורה של כתב התחייבות חתום ע"י מורשי החתימה של המוסד להשכלה גבוהה.

7. תשלום התמורה: 
הקונה ישלם את מחיר הטובין תוך 7 ימים מיום הודעת האוניברסיטה על אישור הצעתו.
8. פינוי הציוד: 
(18.4.2002)

הקונה יפנה את הטובין בשלמותם, תוך שבועיים מיום הודעת האוניברסיטה על אישור הצעתו. 

פינוי הטובין מהאתר בו הם מאוחסנים והובלתם מהאוניברסיטה יהיו על חשבון הקונה ובאחריותו, אלא אם צוין אחרת בפרסום המכירה.   

9. אי תשלום על ידי הקונה: 
ניתנת לקונה הודעה שהצעתו אושרה ותוך הזמן הקודם לכך הוא לא הופיע  ולא שילם את מחירה, תהיה האוניברסיטה רשאית לבטל את המכירה ולגבות מתוך סכום ההמחאה שהופקדה בידיה כערבות ו/או מתוך כספי הקונה ששולמו על חשבון המחיר סכום שווה ל-10% (עשרה אחוזים) ממחיר ההצעה שאושרה, בתורת פיצויים קבועים ומוערכים מראש, או סכום הנזק השווה לנזק וההפסד – הכל על פי בחירת האוניברסיטה. 

10. טובין שלא פונו:
שילם הקונה את המחיר וקיבל אישור להוצאת הטובין אך לא פינה את כולם או חלק מהם במועד שייקבע לכך, ולא נענה הקונה לפניית האוניברסיטה הנוספת לפנות את הציוד תהיה האוניברסיטה רשאית, לפי שיקול דעתה ומבלי לפגוע בשאר זכויותיה למכור את הטובין שלא פונו לקונה אחר, בשם ובמקום הקונה הראשון, בכל מחיר שייראה לאוניברסיטה, או למסרם במתנה או להשמידם, הכל לפי ראות עיניה של האוניברסיטה. 

11. התקשרות האוניברסיטה עם המציע הזוכה מהווה התקשרות למכירת הפריט נשוא המכירה, וכן למכירת פריטים נוספים, מזמן לזמן, לפי שיקול דעתה של האוניברסיטה, ובלבד שההיקף הכולל של המכירות למציע הזוכה, במהלך תקופה של 12 חודשים רצופים ממועד קביעתו כזוכה, לא יעלה על 60,000 ₪. במניין ההתקשרויות כאמור לעיל יבואו אך ורק מכירות הנעשות מכוחה של תקנה 3(1) לתקנות חובת המכרזים (התקשרויות של מוסד להשכלה גבוהה) התש"ע – 2010.
                                   
תאריך : ________________ .

ת.ז.: __________________ .

שם :___________________.

חתימה :________________ .

